[{"text_idx": "#000001", "text": "Hondarribiko Jostaldi pilotalekuan jokatu ziren iragan asteburuan Grand Slam txapelketaren finalerdiak, harmailetan berrehun bat lagun zirela, Olharan-Etcheto vs Beaskoetxea-Lopez eta Goikoetxea-Irastorza vs Olha-Del Rio bikoteen arteko lehiak bertatik bertara ikusteko asmoz."}, {"text_idx": "#000002", "text": "Azkenean, Beaskoetxea-Lo\u0301pez eta Goikoetxea-Irastorza bikoteak nagusitu ziren eta haien artean lehiatuko dira final haundian datorren ostiralean."}, {"text_idx": "#000003", "text": "Aurreneko finalerdian, Olharan eta Etcheto ziren faboritoak, ligaxkako bi partidak irabaziak zituztela kontutan hartuta. Egiari zor, partiduan zehar nagusitasuna erakutsi zuten momento askotan baina hala ere azkenean Beaskoetxea-Lopez bikoak eskuratu zuen garaipena (15-12, 14-15, 1-5)."}, {"text_idx": "#000004", "text": "Lehenengo seta orekatua joan zen baina markagailuan 7 eta 6koa zegoela, gorriz jantzitako Iparraldeko bikoteak zuloa irekitzea lortu zuen (13-8), azkenean 15-12 nagusitu zirelarik. Bigarrengo jokoan, urdinak hasi ziren aurretik (0-2) baina Olharan eta Etchetok margagailua irauli eta 10-6 irabazten jarri ziren. 14-11 aurretik zeudela baina, 0-4ko partziala lortu zuten Beaskoetxea eta Lopezek eta jokoa irabazi zuten (14-15). Berdinketa hausteko jokoan ere, urdinak nagusitu ziren (1-5) eta beraz Beaskoetxea-Lopez bikoak eskuratu zuen finalerako txartela."}, {"text_idx": "#000005", "text": "Bigarren partiduan aldiz, faboritoak zirenak ez zuten huts egin eta garaipen erosoa eskuratu zuten, bi setetan eta apenas 50 minututan Goikoetxea-Irastorza bikoak (15-7 eta 15-8) irabazi ziolarik Olha-Del Rio bikoteari."}, {"text_idx": "#000006", "text": "Lehenengo seta indartsu hasi zuten gorriek eta aldea ireki zuten markagailuan (7-1), hortik aurrera abataila mantendu (13-6) eta jokoa erraz itxi zutelarik (15-7). Bigarrengo seta era berdintsu hasi zen, Goikoetxea eta Irastorza aurretik nabarmen jarrita (10-4). Aldea murrizteko saiakeraren bate gin zuten urdinek (10-7 eta 11-8) baina orduan gorriak tantu erreskada egin eta jokoa (15-8) zein partidua irabazi zuten."}, {"text_idx": "#000007", "text": "Bi taldetan egon da banatuta lehiaketa:"}, {"text_idx": "#000011", "text": "Sei bikotek borrokatuko dute txapelaren bila, kadeteen, 22 urtez azpikoen zein elite mailakoen finaletan"}]